Kinnitatud 06.01.2016 nr. 6.2-1/2

**ÕPPEKAVA**

**Täienduskoolituse õppekava: Hekkide hooldus ja lõikus**

**Õppekavarühm: aiandus**

**Õppekava koostamise alus**

Nooremaednik 3 kutsestandard 11-09042014-2.1/7k  
 - hooldustööde vajaduse määramine, kujundamine ja lõikamine

Räpina Aianduskooli õppekava: maastikuehitaja, tase 4, moodulid 5 ja 9

Aiakultuuride hooldamine-, kujundamine ja lõikamine, hooldustööde vajaduse määramine

**Õppe kogumaht ja õppe ülesehitus**

Õppe kogumaht on 24 tundi, sellest 8 tundi teoreetilist ja 16 tundi praktilist õpet

**Sihtgrupp ja õppe alustamise tingimused**

**Erialase hariduseta a**ianduse või maastikuehituse valdkonnas töötavad inimesed, kes vajavad täiendõpet hekkide hoolduse ja lõikuse osas. Vajalikud on aiandusalased baasteadmised.

Grupis 8 inimest

Õppe alustamise tingimused: Algteadmised hekitaimede kasvutingimustest.

**Eesmärk:**

Hekkide hooldustööde ja lõikamise oskus

**Õpiväljundid**

Kursuse läbinu:

* valib hekkide rajamiseks sobilikke taimi
* teab hekitaimede kasvatamise ja kujundamise iseärasusi
* valib hekkide hoolduseks vajalike tööriistu ja vahendeid
* pügab erinevaid hekitüüpe lähtudes liigilisest eripärast
* teab tööde järjekorda

**Õppesisu:**  (s.h õppe struktuur)

A: Kontaktõppes käsitletavad põhiteemad on:

* Hekkide liigitamine kõrguse alusel 1t
* Erineva kõrgusega hekkideks sobivad taimed ning nende kasvatamise ja kujundamise iseärasused 2t
* Hekkide pügamise ning vanade hekkide tugeva noorendamise taimeliigilised iseärasused 2t
* Vabakujulisteks hekkideks sobivad taimed ning nende hoolduspõhimõtted 3t

B: Praktilise õppetegevuse kirjeldus:

* Leht- ja okaspuuhekkide lõikamine. Hekkide kuju, lõikuse tüübi valik, tööde järjekord, optimaalsete töövahendite valik, töövõtted, tööohutus 1 t
* Eri kõrgusega (leht- ja okaspuu) hekkide pügamine 11t
* Noorenduslõikus 4 t

**Õppemeetodid**

Loeng, esitlus, vestlus, rühmatöö, praktiline tegevus

**Õppekeskkond**

Õpe toimub klassiruumis ja õppeaias.

Klassiruumis on 20 õppijakohta, õpetaja arvuti ja dataprojektor.

Igal õppijal on võimalik kasutada õpetaja poolt kaasatoodud õppekirjandust ning praktiliseks tegevuseks vajalikke töövahendeid: oksakäärid, oksasaag, hekitrimmer, redel, haavamääre, aednikunuga, abivahendid heki lõikuse korraldamiseks.

**Iseseisva töö kirjeldus:**

Iseseisev töö puudub

**Õppematerjalid:**

Õppetegevuses kasutatakse alljärgnevaid õppematerjale:

1. Kohapeal jagatav õppematerjal
2. J.Kivistik "Taim ja aednik" 2013 TEA

**Nõuded õpingute lõpetamiseks, sh hindamismeetod ja -kriteeriumid**

Õpingute lõpetamise eelduseks on 100% osalemine õppetegevuses.

Osalemine praktilises tegevuses.

Arvestuse edukas läbimine

|  |  |
| --- | --- |
| **Hindamismeetod-mitteeristav** | **Hindamiskriteeriumid** |
| Arvestus: praktiline töö | Kursusel osaleja lõikab iseseisvalt etteantud hekitüübi kujundust arvestavalt heki. |

**Koolituse läbimisel väljastatav dokument**

Koolituse läbinule väljastatakse Räpina Aianduskooli täienduskoolituse tunnistus või tõend.

1. tunnistus väljastatakse, kui õpiväljundid on saavutatud
2. tõend väljastatakse, kui õpiväljundid jäävad saavutamata

**Koolitaja kompetentsust tagava kvalifikatsiooni või õpi- või töökogemuse kirjeldus**

Andres Vaasa; indrek.vaasa@aianduskool.ee

Räpina Aianduskooli kutseõpetaja alates 2004, suure kogemusega praktik (erataimekogu ca 2000 taimetaksonit), pikaajaline lektor dendroloogia valdkonnas, esinenud korduvalt Eesti TV aiandussaadetes ning ettekannetega välismaal

Õppekava koostas:

Irmen Nagelmaa, Räpina AK täienduskoolituse spetsialist; irmen.nagelmaa@aianduskool.ee